ขอปรึกษาครับ ผมมีอาการแสบๆร้อนๆที่แขน อาการเหมือนเวลาทายาหม่อง แต่พอเปลี่ยนมาเป็นท่ายืน ซักพักก็จะกลับมาเป็นปกติ อีกอย่างคือเวลานอนจะรู้สึกชาที่ขาและปลายเท้า ต้องลุกมายืนถึงหาย ไม่ทราบอาการแบบนี้ควรไปพบแพทย์มั้ยครับ ผมเป็นอะไร
สวัสดีค่ะ อาการแสบร้อนที่แขนคล้ายๆโดนยาหม่องดังกล่าวมานั้น อาจจะเป็นอาการจากการมีปลายเส้นประสาทอักเสบ เช่นถูกกดทับนานๆ การขาดวิตามินบี การมีโรคเบาหวาน พิษแอลกอฮอล์เรื้อรัง หรือการมีปลายเส้นประสาทบาดเจ็บจากอุบัติเหตุ หรือเป็นอาการนำก่อนการเกิดผื่นงูสวัด ส่วนเรื่องอาการจากเส้นเลือดสมองตีบมักเป็นชาๆไม่รู้สึกไม่ค่อยมีอาการแสบร้อนดังกล่าวมาเบื้องต้นฝึกยืดเหยียดกล้ามเนื้อบริเวณนั้น ไม่กดทับอยู่นานๆ ทำกายบริหารสม่ำเสมอ รับประทานอาหารให้ครบ 5 หมู่หากยังมีอาการเป็นมากต่อเนื่อง ลองลุกขึ้นขยับดูแล้วก็ไม่หาย แสบร้อนอยู่ตลอด ร้าวไปหลายบริเวณ มีกล้ามเนื้ออ่อนแรงร่วมด้วย ให้ไปพบแพทย์